
讘讘讗 拽诪讗 讬讞 注"讘 - 驻讬专讜砖 砖讟讬讬谞讝诇抓

诪讬 [讛讗诐] 砖诪注转 诇讬讛 [讗讜转讜] 砖讬讞诇拽 讘讚讘专? 讜讛专讬 讘爪专讜专讜转 讗讬谉 转诪讜转 讻诇诇!


讗诇讗 讻讱 讬砖 诇讜诪专: 讻讬 拽讗诪专 [讻讗砖专 讗诪专] 专' 讗诇注讝专 砖诪砖诇诐 谞讝拽 砖诇诐 讘爪专讜专讜转, 诪讚讜讘专 讻讙讜谉 讚讗讬讬注讚 [砖谞注砖讛 诪讜注讚] 讘讚讘专, 讜讘讛讗 拽诪讬驻诇讙讬 [讜讘谞讜砖讗 讝讛 谞讞诇拽讜]; 诪专 住讘专 [讞讻诐 讝讛, 专' 讗诇注讝专, 住讘讜专]: 讬砖 讛注讚讗讛 诇爪专讜专讜转, 砖讗诐 讛注讬讚讜 诇驻谞讬 讘讬转 讚讬谉 砖讚专讻讜 砖诇 讗讜转讜 讘注诇 讞讬讬诐 诇讛转讬讝 爪专讜专讜转, 讛专讬 讛讜讗 谞注砖讛 诪讜注讚 诇讻讱, 讜诪专 住讘专 [讜讞讻诐 讝讛, 讞讻诪讬诐 讛讞讜诇拽讬诐 注诇讬讜, 住讘讜专] 讻讬 讗讬谉 讛注讚讗讛 诇爪专讜专讜转, 讜讗驻讬诇讜 讛注讬讚讜 砖注砖讛 讻谉 讻诪讛 驻注诪讬诐 注讚讬讬谉 讗讬谞讜 谞拽专讗 诪讜注讚 诇谞讝拽 讝讛, 诇砖诇诐 谞讝拽 砖诇诐. 讜诪讻诇 诪拽讜诐 谞诇诪讚 诪讻讗谉 讻讬 转砖诇讜诐 爪专讜专讜转 诪砖转诇诐 诪讙讜驻讜.


 讜砖讜讗诇讬诐: 讗诐 讻谉,  讗诇讗 讛讗 讚讘注讬 [讝讜 砖砖讗诇] 专讘讗: 讛讗诐 讬砖 讛注讚讗讛 诇爪专讜专讜转 讗讜 讗讬谉 讛注讚讗讛 诇爪专讜专讜转, 转讬驻转专 诪讻讗谉 讘注讬讬转讜, 讜讘讗讜驻谉 讝讛: 讗讬 诇专讘谞谉 [讗诐 诇砖讬讟转 讞讻诪讬诐], 讗讬谉 讛注讚讗讛 诇爪专讜专讜转, 砖讛诐 诪讞讬讬讘讬诐 专拽 讞爪讬 谞讝拽, 讗讬 [讗诐] 诇讚注转 专' 讗诇注讝专 鈥� 讬砖 讛注讚讗讛 诇爪专讜专讜转 讜谞驻转专讛 讗讬驻讜讗 讛讘注讬讛 诇讙诪专讬!


 讜诪砖讬讘讬诐:  讗诪专 [讬讻讜诇 讛讬讛 诇讜诪专] 诇讱 专讘讗: 讗讬谉 诪讻讗谉 驻转专讜谉 诇砖讗诇转讬, 砖讻谉 讻讬 诪讬讘注讬讗 [讻讗砖专 谞住转驻拽] 诇讬 诇讚讬讚讬 [注爪诪讬] 讛讚讘专, 讛专讬 讝讛 讚讜讜拽讗 讗诇讬讘讗 讚专讘谞谉 讚驻诇讬讙讬 注诇讬讛 [诇驻讬 砖讬讟转 讞讻诪讬诐 讛讞讜诇拽讬诐 注诇讬讜] 注诇 住讜诪讻讜住, 讜住讘讜专讬诐 砖诪砖诇诐 注诇 爪专讜专讜转 讞爪讬 谞讝拽, 讗讘诇 讛讻讗 [讻讗谉] 讘讘专讬讬转讗 讝讜 鈥� 讘讬谉 诇专讘谞谉 [诇讚注转 讞讻诪讬诐] 砖讘讘专讬讬转讗, 讘讬谉 诇讚注转 专' 讗诇注讝专, 砖谞讬讛诐 讻住讜诪讻讜住 住讘讬专讗 诇讛讜 [住讘讜专讬诐 讛诐] 砖讗诪专 讻讬 注诇 爪专讜专讜转 鈥� 谞讝拽 砖诇诐 诪砖诇诐. 讜讗诐 转砖讗诇:


讟注诪讗 诪讗讬 讗诪讜专 专讘谞谉 [诪讛 讟注诐 讗诪专讜 讞讻诪讬诐] 砖注诇 爪专讜专讜转 诪砖诇诐 讞爪讬 谞讝拽 鈥� 诪砖讜诐 砖诪讚讜讘专 讘诪拽专讛 讚砖谞讬 [砖砖讬谞讛] 讘讚讘专 讜注讚讬讬谉 诇讗 讗讬讬注讚 [谞注砖讛 诪讜注讚 讘讜], 讜讘讘专讬讬转讗 讝讜 讘驻诇讜讙转讗 [讘诪讞诇讜拽转诐] 砖诇 专' 讟专驻讜谉 讜专讘谞谉 拽诪讬驻诇讙讬 [讜讞讻诪讬诐 讞诇讜拽讬诐 讛诐], 砖诇讚注转 专' 讟专驻讜谉 诪砖诇诐 谞讝拽 砖诇诐 注诇 讻诇 谞讝拽 砖讛讝讬拽 讘讞爪专 讛谞讬讝拽, 讜讗祝 谞讝拽 诪砖讜谞讛 讻拽专谉, 讜讞讻诪讬诐 讞讜诇拽讬诐.


 讜讚讜讞讬诐: 讛讗诐 讗驻砖专 诇讛注诪讬讚 讗转 讛讚讘专讬诐 讻讚讘专讬 专' 讟专驻讜谉?  讗讬诪讜专 [讗诪讜专] 砖砖诪注转 诇讬讛 [诇讜] 讗转 专' 讟专驻讜谉 砖讗讜诪专 砖诪砖诇诐 讘专砖讜转 讛谞讬讝拽 谞讝拽 砖诇诐, 讜讗讜诇诐 诇砖诇诐 谞讝拽 砖诇诐 诪讙讜驻讜 诪讬 [讛讗诐] 砖诪注转 讗讜转讜 砖讛讜讗 住讘讜专 讻谉?


 讜诪砖讬讘讬诐:  讗讬谉 [讻谉], 专' 讟专驻讜谉 住讘讜专 砖诪砖诇诐 诪讙讜驻讜, 讻讬 诪讛讬讻讗 诪讬讬转讬 诇讛 [诪讛讬讻谉 诪讘讬讗, 诇讜诪讚 讛讜讗 讗讜转讛 讛诇讻讛] 砖诇 拽专谉 讘专砖讜转 讛谞讬讝拽 砖诪砖诇诐 谞讝拽 砖诇诐 鈥� 讘拽诇 讜讞讜诪专 诪拽专谉 诪专砖讜转 讛专讘讬诐, 讜讗讜诇诐


讚讬讜 诇讘讗 诪谉 讛讚讬谉 诇讛讬讜转 讻谞讚讜谉, 砖讗讬 讗驻砖专 诇讛讞诪讬专 讘讚讘专 讛谞诇诪讚 诪拽诇 讜讞讜诪专 讬讜转专 诪谉 讛讚讘专 砖诪诪谞讜 诇诪讚讬诐, 讜讻讬讜谉 砖注诇 谞讝拽讬 拽专谉 讘专砖讜转 讛专讘讬诐 诪砖诇诐 诪讙讜驻讜, 讗祝 讘讞爪专 讛谞讬讝拽 诪讙讜驻讜 诪砖诇诐.


 讜诪拽砖讬诐:  讜讛讗 [讜讛专讬] 专' 讟专驻讜谉 诇讬转 诇讬讛 [讗讬谉 诇讜, 讗讬谞讜 诪拽讘诇] 砖讬讟讛 讝讜 讘诪讚专砖 讛讛诇讻讛 讛讗讜诪专转 讻讬 "讚讬讜 诇讘讗 诪谉 讛讚讬谉 诇讛讬讜转 讻谞讚讜谉", 砖讗诐 讻谉 爪专讬讱 讛讬讛 诇砖诇诐 专拽 讞爪讬 谞讝拽! 


讜诪砖讬讘讬诐: 讻讬 诇讬转 诇讬讛 [讻讗砖专 讗讬谉 诇讜] 砖讬讟讛 讝讜 砖诇 "讚讬讜" 讛专讬 讝讛 讛讬讻讗 [讘诪拽讜诐] 砖注诇 讬讚讬 讻讱 诪驻专讬讱 [谞砖讘专] 讛拽诇 讜讞讜诪专, 砖讗诐 讗谞讬 诪拽讘诇 讗转 讛讛讙讘诇讛 砖诇 "讚讬讜" 砖讜讘 诇讗 讬讛讬讛 讻讗谉 拽诇 讜讞讜诪专 讻诇诇, 讜讗讜诇诐 讛讬讻讗 [讘诪拽讜诐] 砖诇讗 诪驻专讬讱 [谞砖讘专] 讛拽诇 讜讞讜诪专 鈥� 讗讬转 诇讬讛 [讬砖 讙诐 诇讜 诇砖讬讟转讜] 讚讬谉 "讚讬讜", 讜诇讻谉 讻讗谉, 砖诪谉 讛拽诇 讜讞讜诪专 诇诪讚讬诐 砖诪砖诇诐 谞讝拽 砖诇诐 讘专砖讜转 讛谞讬讝拽, 讬砖 诇讜诪专 砖讬讜注讬诇 讛"讚讬讜" 诇砖诇诐 诪讙讜驻讜.


讗 讙讜驻讗 [诇讙讜驻讛] 砖诇 讗讜转讛 讘注讬讛 砖讻讘专 讛讜讝讻专讛, 讘注讬 [砖讗诇] 专讘讗: 讬砖 讛注讚讗讛 诇爪专讜专讜转 诇砖诇诐 谞讝拽 砖诇诐 诇讗讞专 砖讛讜注讚 砖诇讜砖 驻注诪讬诐, 讗讜 讗讬谉 讛注讚讗讛 诇爪专讜专讜转. 讜爪讚讚讬 讛砖讗诇讛: 讛讗诐 讗转 谞讝拽 讛爪专讜专讜转 诇拽专谉 诪讚诪讬谞谉 诇讬讛 [诪讚诪讬诐 讗谞讜 讗讜转讜] 讜讻诪讜 讘拽专谉 讗祝 讘爪专讜专讜转 讬砖 讛讘讚诇 讘讬谉 转诐 诇诪讜注讚, 讗讜 讚诇诪讗 [砖诪讗] 转讜诇讚讛 砖诇 专讙诇 讛讜讗 讜诇讻谉 讘爪专讜专讜转 讛讜讗 诪讜注讚 诪转讞讬诇转讜 讻诪讜 讘专讙诇?


 讜诪爪讬注讬诐:  转讗 砖诪注 [讘讜讗 讜砖诪注] 驻转专讜谉 诇讘注讬讛 讝讜 诪诪诪讛 砖砖谞讬谞讜 讘讘专讬讬转讗: 谞讝拽 砖谞讙专诐 注诇 讬讚讬 讛讬讚讜住 (拽讬驻讜抓) 砖诇 转专谞讙讜诇 讗讬谞讜 诪讜注讚. 讜讬砖 讗讜诪专讬诐: 讛专讬 讝讛 诪讜注讚. 讜转讞讬诇讛 讬砖 诇转拽谉 诇砖讜谉 讛讘专讬讬转讗, 讜讻讬 讘诪拽专讛 砖诇 住转诐 讛讬讚讜住 住诇拽讗 讚注转讱 [讬注诇讛 注诇 讚注转讱] 砖讬讗诪专讜 砖讗讬谞讜 诪讜注讚 讻讻诇 谞讝拽讬 专讙诇? 讗诇讗 讛讻讜讜谞讛 讛讬讗 讛讬讚讜住 讜讛转讬讝, 讻诇讜诪专, 讚讬谉 爪专讜专讜转,


诪讗讬 诇讗讜 [讛讗诐 诇讗] 诪讚讜讘专 讻讙讜谉 讚注讘讚 转诇转讗 讝讬诪谞讬 [砖注砖讛 讻讱 砖诇讜砖 驻注诪讬诐] 砖讛讬讛 诪拽驻抓 讜诪转讬讝 爪专讜专讜转 讜诪讝讬拽, 讜讘讛讗 拽诪讬驻诇讙讬 [讜讘讘注讬讛 讝讜 谞讞诇拽讜]: 诪专 [讞讻诐 讝讛], 讛住讘讜专 砖讛讬讚讜住 讛讜讗 诪讜注讚 诇讗讞专 砖注砖讛 讻谉 砖诇讜砖 驻注诪讬诐, 住讘专 [住讘讜专] 讻讬 讬砖 讛注讚讗讛 诇爪专讜专讜转. 讜诪专 住讘专 [讜讞讻诐 讝讛, 砖讗诪专 砖讗讬谞讜 诪讜注讚, 住讘讜专] 讻讬 讗讬谉 讛注讚讗讛 诇爪专讜专讜转 诇砖诇诐 谞讝拽 砖诇诐 讗讞专 砖诇讜砖 驻注诪讬诐, 砖讛专讬讛讜 诪讜注讚 诪转讞讬诇转讜? 讜讗诐 讻谉, 谞诪爪讗 砖讘砖讗诇转 专讘讗 谞讞诇拽讜 讘讘专讬讬转讗. 讜讚讜讞讬诐 讗转 讛驻转专讜谉: 诇讗, 讗驻砖专 诇驻专砖 砖讻讗谉 诪讚讜讘专 讘讞讚 讝讬诪谞讗 [讘驻注诐 讗讞转] 讘诇讘讚, 讜讘驻诇讜讙转讗 [讜讘诪讞诇讜拽转] 砖诇 住讜诪讻讜住 讜专讘谞谉 [讜讞讻诪讬诐] 诇讙讘讬 谞讝拽 爪专讜专讜转 注爪诪讜, 讗诐 诪砖诇诐 诪讞爪讬转 讗讜 讛讻诇, 拽诪讬驻诇讙讬 [讞诇讜拽讬诐 讛诐] 讘讘专讬讬转讗 讝讜 讙诐 讻谉.


 讜诪爪讬注讬诐 注讜讚, 转讗 砖诪注 [讘讜讗 讜砖诪注] 专讗讬讛 讗讞专转 诪砖讗诇讛 砖谞讞诇拽讜 讘讛 讗诪讜专讗讬诐: 讘讛诪讛 砖讛讟讬诇讛 讙诇诇讬诐 诇注讬住讛, 讜拽讬诇拽诇讛 讗转 讛注讬住讛 讘讻讱, 专讘 讬讛讜讚讛 讗讜诪专: 诪砖诇诐 注诇 讻讱 谞讝拽 砖诇诐, 讜专' 讗诇注讝专 讗讜诪专: 讞爪讬 谞讝拽. 诪讗讬 诇讗讜 [讛讗诐 诇讗] 诪讚讜讘专 讻讗谉 讻讙讜谉 讚注讘讚 转诇转讗 讝讬诪谞讬 [砖注砖转讛 讻讱 砖诇讜砖 驻注诪讬诐] 讜讛讬讗 讻诪讜注讚转 讘讚讘专, 讜讗诐 讻谉 讘讛讗 拽诪讬驻诇讙讬 [讘谞讜砖讗 讝讛 讞诇讜拽讬诐 讛诐]: 诪专 住讘专 [讞讻诐 讝讛, 专讘 讬讛讜讚讛, 住讘讜专] 砖讬砖 讛注讚讗讛 诇爪专讜专讜转, 讜诪专 住讘专 [讜讞讻诐 讝讛, 专' 讗诇注讝专, 住讘讜专] 砖讗讬谉 讛注讚讗讛 诇爪专讜专讜转?


 讜讚讜讞讬诐:  诇讗, 讗驻砖专 诇驻专砖 砖诪讚讜讘专 讘诪拽专讛 砖注砖转讛 讻谉 讞讚 讝讬诪谞讗 [讘驻注诐 讗讞转] 讜讘驻诇讜讙转讗 [讜讘诪讞诇讜拽转] 砖诇 住讜诪讻讜住 讜专讘谞谉 拽诪讬驻诇讙讬 [讜讞讻诪讬诐 讞诇讜拽讬诐 讛诐] 讘注谞讬谉 转砖诇讜诐 谞讝拽 爪专讜专讜转 讗诐 讛讜讗 谞讝拽 砖诇诐 讗讜 讞爪讬 谞讝拽. 讜转讜讛讬诐: 讜讛讗 [讜讛专讬] 讙专讬诪转 谞讝拽 讘讚专讱 讝讜 谞讝拽 诪砖讜谞讛 讛讜讗, 讜讻诇 谞讝拽 诪砖讜谞讛 讛讜讗 讘讙讚专 拽专谉, 讜讗讬谉 注诇讬讜 转砖诇讜诐 谞讝拽 砖诇诐! 讜诪砖讬讘讬诐: 诪讚讜讘专 讘诪拽专讛 讚讚讞讬拽 诇讬讛 注诇诪讗 [砖讛讬讛 爪驻讜祝 诇讛 讛诪拽讜诐] 讜诇讗 讬讻诇讛 诇讛讟讬诇 讙诇诇讬诐 讗诇讗 讘讗讜转讜 诪拽讜诐, 讜讛专讬 讝讛 讻讚专讻讛.


 讜砖讜讗诇讬诐: 讗诐 讘诪讞诇讜拽转 转谞讗讬诐 谞讞诇拽讜, 诪讚讜注 诇讗 谞讞诇拽讜 讘讻讱 讘诪驻讜专砖?  讜诇讬诪讗 [讜砖讬讗诪专] 专讘 讬讛讜讚讛 专拽: 讛诇讻讛 讻住讜诪讻讜住, 讜诇讬诪讗 [讜砖讬讗诪专] 专' 讗诇注讝专: 讛诇讻讛 讻专讘谞谉 [讻讞讻诪讬诐], 讜诇讗 讛讬讜 爪专讬讻讬诐 诇讛讘讬讗 诪拽专讛 驻专讟讬 讝讛 砖诇 讛讟诇转 讙诇诇讬诐! 讜诪砖讬讘讬诐: 注谞讬谉 讙诇诇讬诐 讗爪讟专讬讻讗 诇讬讛 [讛讜爪专讱 诇讛诐], 诇讜诪专, 讻讬 讬砖 讘讻讱 讞讬讚讜砖: 住诇拽讗 讚注转讱 讗诪讬谞讗 [讬注诇讛 注诇 讚注转讱 诇讜诪专] 讛讜讗讬诇 讜讘转专 讙讜驻讬讛 讙专讬专讬谉 [讜讗讞专 讙讜驻讛 讛诐 谞讙专专讬诐] 鈥� 讛专讬 讻讙讜驻讬讛 讚诪讬 [讻讙讜驻讛 讛诐 谞讞砖讘讬诐], 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讚讬谞诐 讻爪专讜专讜转. 讜诪讻诇 诪拽讜诐 讘注讬拽专讜 砖诇 讚讘专 谞讞诇拽讜 讘讚讬谉 爪专讜专讜转 注爪诪讜, 讗诐 诇驻住讜拽 讻住讜诪讻讜住 讗讜 讻讞讻诪讬诐.


 讜诪爪讬注讬诐 注讜讚 专讗讬讛 诇讚讘专, 转讗 砖诪注 [讘讜讗 讜砖诪注] 驻转专讜谉 诇讚讘专 诪诪讛 讚转谞讬 [砖砖谞讛] 专诪讬 讘专 讬讞讝拽讗诇 讘讘专讬讬转讗: 转专谞讙讜诇 砖讛讜砖讬讟 专讗砖讜 诇讗讜讬专 (诇转讜讱 讞诇诇) 砖诇 讻诇讬 讝讻讜讻讬转 讜转拽注 (拽专讗, 讛砖诪讬注 拽讜诇) 讘讜 讜砖讘专讜 注诇 讬讚讬 拽讜诇讜 鈥� 讛专讬 讝讛 诪砖诇诐 谞讝拽 砖诇诐 注诇 讻讱. 讜诇注讜诪转 讝讗转 讗诪专 专讘 讬讜住祝: 讗诪专讬 讘讬 [讗讜诪专讬诐 讛讞讻诪讬诐 讘讘讬转 诪讚专砖讜] 砖诇 专讘: 住讜住 砖爪谞祝 (讛砖诪讬注 拽讜诇) 讜讞诪讜专 砖谞注专 讘拽讜诇讜 讜砖讬讘专 讗转 讛讻诇讬诐 砖诇 讝讻讜讻讬转 诪讻讜讞 拽讜诇讜 鈥� 诪砖诇诐 讞爪讬 谞讝拽. 讛专讬 砖谞讞诇拽讜 讞讻诪讬诐 讘讚讘专.


 讜诪注转讛 谞诇诪讚 诪讛诐 诇注谞讬讬谞谞讜, 诪讗讬 诇讗讜 [讛讗诐 诇讗] 诪讚讜讘专 讻讗谉 讻讙讜谉 讚注讘讚 [砖注砖讛] 讗讜转讜 讘注诇 讞讬讬诐 讚讘专 讝讛 讻讘专 转诇转讗 讝讬诪谞讬 [砖诇讜砖 驻注诪讬诐],

